તપ, ત્યાગ, વૈરાગ્ય, સાદગી, ભજન-ભક્તિમય જીવન, સંસાર પ્રત્યે સંપૂર્ણ અનાસક્તિ આદિ કલ્યાણકારી ગુણોથી એમની પ્રતિભા બાલ્યાવસ્થાથી જ જુદી તરી આવતી. બાલ્યાવસ્થાથી જ સદ્‌. મુનિબાપા સાથે એવી અપ્રતિમ પ્રીતિ અને આત્મબુધ્ધિ કેળવી તેઓશ્રી સદ્‌. મુનિબાપાનો અતિશે રાજીપો કમાયા હતા. અવરભાવમાં ચાર્ટડ એકાઉન્ટન્ટનો ઉચ્ચ અભ્યાસ પૂર્ણ કરી તેઓશ્રી સન ૧૯૭૮માં સૌપ્રથમ ગુરુવર્ય પ.પૂ. બાપજીના યોગમાં આવ્યા અને જાણે ‘પ્રથમની પ્રીત હતી ને પ્રથમ મેળાપ થયો’ તેમ સમુદ્રનું પાણી સમુદ્રમાં સમાઈ ગયું એ ન્યાયે મુક્તરાજ ઘનશ્યામભાઈ ગુરુવર્ય પ.પૂ. બાપજીના સંકલ્પમાં હોમાઈ ગયા. ગુરુવર્ય પ.પૂ. બાપજી સાથે અપ્રતિમ પ્રીતિ કરી, આત્મબુદ્ધિ કરી રાજીપો કમાયા.